paragraph_text: mini|desno|300px|Strukturna formula dopamina. Dopamin (3,4-dihidroksifenetilamin, C<sub>8</sub>H<sub>11</sub>NO<sub>2</sub>) je prirodni monoamin koji igra brojne uloge u organizmu, a koristi se i kao lijek. Jedan je od glavnih neurotransmitera u mozgu. S obzirom na svoju strukturu pripada skupini katekolamina i fenetilamina. Kemijski je vrlo sličan adrenalinu, ali se od njega razlikuje jer ima jednu hidroksilnu skupinu manje i umjesto sekundarne amino skupine ima primarnu amino skupinu.